Sander Raieste

Sander Raieste (sündinud 31. märtsil 1999 Tallinnas) on eesti elukutseline korvpallur, kes mängis aastaid Hispaania kõrgliigaklubiga Saski Baskonia Hispaania meistriliigas (Liga ACB) ja Euroliigas. 

Karjäär
Raieste alustas korvpallitreeninguid Viimsi korvpalliklubis ja Korvpalli Meistriliiga mänge hooajal 2014/2015 Audentese ridades. 

Raieste sõlmis 12. augustil 2016 Hispaania klubiga Saski Baskonia viieaastase lepinguSuurde mängu: Viimsi korvpalliklubi kasvandik liitus Euroliiga klubiga Delfi Sport. 12.08.2016., mida pikendas 4. augustil 2020 veel nelja aasta võrra.Sander Raieste pikendas Hispaania meistriga lepingut ja alustab hooaega esindusmeeskonnas! Korvpall24.ee. 04.08.2020. Raieste mängis aastatel 2017–2019 Hispaania madalamates liigades Baskonia duubelmeeskonnas ning hooajal 2019/20 laenulepingu alusel BC Kalev/Cramos.

Raieste mängis lepingu alusel Saski Baskonias 2024/2025 hooaja lõpuni (juunis 2025 sai ta klubis kirja 200. ametliku kohtumise), osaledes viimasel hooajal Hispaania kõrgliigas 23 kohtumisel (oli kimpus kubemevigastusega). Ta sai mänguaega keskmiselt üheksa minutit. Selle ajaga jäi tema arvele 2,2 punkti, 1,0 lauapalli ja 0,4 resultatiivset söötu. Euroliigas mängis Raieste samal hooajal kaasa 14 kohtumises. Seal jäi tema saagiks keskmiselt 9,5 minutit, 2,6 punkti, 0,8 lauapalli ja 0,6 resultatiivset söötu.Bilbao Basket soovib palgata Sander Raieste, eestlasest huvituvad ka teised klubid. sport.delfi.ee 11. juuni 2025 

Raieste viskas oma esimesed kaks punkti Euroliigas 18. veebruaril 2021 Baskonia 89 : 67 võidumängus Moskva Himki vastu.Sander Raieste viskas ajaloolised esimesed punktid Euroliigas Moskva Himki vastu Korvpall24.ee. 18.02.2021. Ligi nädal hiljem, 26. veebruaril 2021 alistas Baskonia Raieste viie punkti toel Belgradi Crvena Zvezda seisuga 87 : 67.Raieste tegi Baskonia võidumängus enda Euroliiga hooaja resultatiivseima etteaste Korvpall24.ee. 26.02.2021. Kokku sai Raieste Saski Baskoniaga Euroliigas mängides 2025. aasta kevadeks kirja 83 mängu, mis Eesti korvpallurite rekord.Sander Raieste sõlmis lepingu Hispaania kõrgliigaklubiga. sport.delfi.ee, 12. juuli 2025

Hooajaks 2025/2026 tegi Raiestele pakkumise teine kõrgliigaklubi Bilbao Basket, kuid Raieste sõlmis kaheaastase lepingu kolmanda kõrgliiga klubi UCAM Murcia CB-ga.

Saavutused
 Hispaania meister (2020)

Koondis
Raieste on noorteklassis mänginud Eesti U16 ja U18 noortekoondises.

Raieste tegi rahvuskoondise debüüdi 21. juunil 2018 mängus Soome vastu (69:76), kus ta viskas üheksa punkti ja võttis kaheksa lauapalli. Tema üks edukamaid mänge koondises oli juulis 2020 peetud mäng Leedu vastu (92:85), kus ta viskas 17 punkti, võttis 9 lauapalli ja sai efektiivsuse näitajaks 25.Sander Raieste. Statistika. Eesti Korvpalliliit Enne  2025. aasta Euroopa meistrivõistluste finaalturniiri oli Raieste pidanud koondises 44 mängu.

 Viited 

Välislingid
 Sander Raieste basket.ee
 Sander Raieste euroleaguebasketball.net
 Sander Raieste: minu generatsioon teeb tööd selle nimel, et ka meist märk maha jääks. korvpall100.ee
 Hispaania meedia: Sander Raieste leidis väga korraliku mängupaiga. sport.postimees.ee, 11. juuli 2025

Kategooria:Eesti korvpallurid
Kategooria:Sündinud 1999